CELEX: 32008R0694
Language: sk
Date: 2008-07-08 00:00:00
Title: Nariadenie Rady (ES) č. 694/2008 z  8. júla 2008 , ktorým sa mení a dopĺňa nariadenie (ES) č. 2866/98, pokiaľ ide o prevodný kurz eura pre Slovensko

24.7.2008   
            
            
               SK
            
            
               Úradný vestník Európskej únie
            
            
               L 195/3
            
         
      NARIADENIE RADY (ES) č. 694/2008
   z 8. júla 2008,
   ktorým sa mení a dopĺňa nariadenie (ES) č. 2866/98, pokiaľ ide o prevodný kurz eura pre Slovensko
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 123 ods. 5,
   so zreteľom na návrh Komisie,
   so zreteľom na stanovisko Európskej centrálnej banky (1),
   keďže:
   
               (1)
            
            
               V nariadení Rady (ES) č. 2866/98 z 31. decembra 1998 o prevodných kurzoch medzi eurom a menami členských štátov, ktoré zaviedli euro (2), sa určujú prevodné kurzy od 1. januára 1999.
            
         
               (2)
            
            
               Podľa článku 4 Aktu o pristúpení z roku 2003 je Slovensko členským štátom, pre ktorý platí výnimka v zmysle článku 122 zmluvy.
            
         
               (3)
            
            
               Podľa rozhodnutia Rady 2008/608/ES z 8. júla 2008 v súlade s článkom 122 ods. 2 zmluvy o prijatí jednotnej meny Slovenskom 1. januára 2009 (3) spĺňa Slovensko nevyhnutné podmienky na prijatie jednotnej meny a výnimka pre Slovensko sa ruší s účinnosťou od 1. januára 2009.
            
         
               (4)
            
            
               Pre zavedenie eura na Slovensku je potrebné prijatie prevodného kurzu medzi eurom a slovenskou korunou. Tento prevodný kurz sa stanovuje na 30,1260 SKK za 1 EUR, čo zodpovedá súčasnému strednému kurzu koruny v mechanizme výmenných kurzov (ERM II).
            
         
               (5)
            
            
               Nariadenie (ES) č. 2866/98 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Do článku 1 nariadenia (ES) č. 2866/98 sa medzi prevodné kurzy uplatniteľné pre slovinský toliar a fínsku marku vkladá tento riadok:
   
      „= 30,1260 slovenskej koruny“.
   
   Článok 2
   Toto nariadenie nadobúda účinnosť 1. januára 2009.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2008
      
         
            Za Radu
         
         
            predsedníčka
         
         C. LAGARDE
         
      
   
   
      (1)  Stanovisko z 3. júla 2008 (zatiaľ neuverejnené v úradnom vestníku).
   
      (2)  Ú. v. ES L 359, 31.12.1998, s. 1. Nariadenie naposledy zmenené a doplnené nariadením (ES) č. 1135/2007 (Ú. v. EÚ L 256, 2.10.2007, s. 2).
   
      (3)  Pozri stranu 24 tohto úradného vestníka.